open-index/open-wikipedia-markdown huggingface dataset:
MT «Bergehus» (1955)

**MT «Bergehus»** var et tankskip bygget ved Rosenberg Mekaniske Verksted som byggenummer 165. Det ble levert til rederiet Sigval Bergesen d.y.  i september 1955. Omdøpt til «Eagle» i 1966, et navn hun beholdt til hun ble hugget i 1977.

## Historie
* 1955: 20. Mai: Stabelavløpning og dåp. Døpt av Prinsesse Astrid
* 1955: September: Levert til Sigval Bergesen d.y. & Co, Stavanger som «Bergehus»
* 1961: 6. Februar: Veivhus eksplosjon øst for Malta på reise fra Sidon i Libanon til Sverige. Smører Torgny Tjøstolvsen omkom. 
* 1966: Solgt til Soc.Nav.Paneuropa SA, Panama omdøpt «Eagle»
* 1977: mai: Solgt til Taiwan for opphugging. Ankom Kaohsiung. 13. mai 1977

## Kilder
*«Bergehus» www.sjohistorie.no
*«Bergehus» www.erlingjensen.net

## Bilder
*«Bergehus» www.shipspotting.com

## Eksterne lenker
*
Sigurd Brørs

**Sigurd Brørs** (født 1968) er en norsk tidligere langrennsløper fra Surnadal. Hans beste plassering i verdenscupen var en tredjeplass i 15&nbsp;km friteknikk i Cogne i Italia i 1992.

Han konkurrerte for Surnadal Idrettslag og er yngre bror av Sturla Brørs.

## Eksterne lenker
* 

## Referanser
Microsoft Dynamics NAV

**Microsoft Dynamics NAV** (tidligere Navision), er et danskutviklet økonomistyringsprogram, også kalt et ERP-program. Microsoft Dynamics NAV utmerker seg ved stor fleksibilitet og er beregnet på små og mellomstore bedrifter.

Microsoft Dynamics NAV er et av de mest utbredte ERP-programmer med over 1 million brukere på verdensbasis.

## Bakgrunn

IT firmaet Navision hadde sine røtter tilbake til 1984 hvor tre danske studenter i København startet PC&C ApS, som stod for Personal Computing and Consulting. Firmaet vokste og i forbindelse med lansering i USA ble firmaets navn endret til Navision Software A/S. Navision ble kjøpt opp av Microsoft i 2003, men utviklingsmiljøet for programpakken er fremdeles i Danmark.

## Eksterne lenker
*
Fløgatunnelen

**Fløgatunnelen** er en veitunnel på fylkesvei 615 i Gloppen kommune i Vestland. Tunnelen går gjennom bratt fjellparti i Hyefjorden. Tunnelen er 1408 meter lang.

## Se også
*Veitunneler i Norge

## Referanser
Sturla Brørs

**Sturla Brørs** (født 1965) er en norsk tidligere langrennsløper. Hans beste plassering i verdenscupen i langrenn var en 5.-plass i Falun i 1989.

Han gjorde sitt beste norgesmesterskap i Vang i Hedmark i 1989. Først på tremila, og siden på den halve distansen, vant han bronsemedaljen. På tremila blei han slått av Vegard Ulvang og Tor Håkon Holte, på 15&nbsp;km var det Pål Gunnar Mikkelsplass og Oddvar Brå som kom før han på resultatlista. Brørs var 24 sekunder bak tremilsmesteren i mål, og 20 sekund bak vinneren på 15&nbsp;km. Som den yngre broren Sigurd Brørs konkurrerte han for Surnadal Idrettslag.

## Kilder
* *Sportsboken*, aktuelle årganger

## Eksterne lenker
*
Memphis (sommerfugl)

***Memphis*** er en gruppe av sommerfugler som tilhører gruppen Charaxinae i den store familien flikvinger (Nymphalidae). De er store, kraftige og fargerike sommerfugler med rask flukt som ofte holder seg oppe i trekronene.

## Utseende
Store, kraftige sommerfugler, vingenes overside er svart eller mørkbrun med blå, røde eller oransje bånd, undersiden er kamuflasjefarget, slik at sommerfuglene ligner visne blader når de sitter med lukkede vinger. Forvingen er gjerne tilspisset, noen ganger markert sigdformet og bakvingen av og til trukket ut til en stjert.

## Levevis
*Memphis*-artene er sterke, hurtige flyvere som lever i regnskog. Larvene lever på planter i vortemelkfamilien (Euphorbiaceae). Sommerfuglene suger gjerne i seg saft fra råtnende frukt.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae Rafinesque, 1815
************** Underfamilien **Charaxinae** Doherty, 1886
*************** Anaeini Reuter, 1896 – oftest med sigdformede forvinger, Neotropiske region
**************** Slekten ***Memphis*** Hübner, 1819 – 60 arter, blant andre:
***************** *[[Memphis acidalia]]* Hübner, 1819
***************** *[[Memphis arachne]]* (Cramer, 1776)
***************** *[[Memphis florita]]* (Druce, 1877)
***************** *[[Memphis glaucone]]*
***************** *[[Memphis moruus]]*
***************** *[[Memphis polycarmes]]* (Fabricius, 1775)

File:AnaeaMemphisglaucone.jpg|*[[Memphis glauce]]*
File:AnaeaMemphismorvus.jpg|**[[Memphis moruus]]*
File:Memphis phantes vicinia MHNT.jpg|*[[Memphis phantes]]*  

## Kilder
* *Memphis* på *Tree of life* http://tolweb.org/Memphis/
* d'Abrera, B. (1984) Butterflies of South America. Hill House. ISBN 0-9593639-2-0
* Williams, M. (1994) Butterflies of Southern Africa. A Field Guide. Southern Book Publishers. ISBN 1-86812-516-5
* Butterflies of Amazonia – ''Memphis acidalia''

## Eksterne lenker
*
Volleyball under Asialekene 1958

**Volleyball under Asialekene 1958**. Volleyball var en av flere sporter under de tredje Asialekene som ble arrangert i Tokyo i Japan mellom 1. og 9. mai 1958. Det var første gangen volleyball var med i Asialekene. Fem herrelag deltok.

## Medaljer

## Eksterne lenker
* Página de los Juegos Asiáticos de 1958
Verwaltungsgericht Arnsberg

**Verwaltungsgericht Arnsberg** er en domstol for forvaltningen med sete i Arnsberg i Sauerland i den tyske delstaten Nordrhein-Westfalen. Domstolen er en av syv forvaltningsdomstoler i Nordrhein-Westfalen.
Joen Bille

**Joen Steensen Bille** (født 1944) er en dansk skuespiller og instruktør.

Joen Bille var elev ved privatskolen Herlufsholm; han tok avgangseksamen i 1962. Deretter gikk han på *Privatteatrenes Elevskole*, og ble uteksaminert fra Statens Teaterskole i 1969. Han debuterte på Det Ny Teater som arbeideren Egon i *Hvor gik Nora hen, da hun gik ud*.

Bille er sønn av forfatterne Josias Bille og Irene Ibsen Bille, og dermed oldebarn av Henrik Ibsen og av Bjørnstjerne Bjørnson. I 2014 utga han boken *Villa Ibsen: En familiekrønike* som omhandler hans berømte familie. Boken fikk en blandet mottagelse som spesielt fremhevet portrettene av forfatterens besteforeldre som interessante. I fremstillingen av oldeforeldrene tilfører Bille lite nytt, og bygger i stor grad på eldre fremstillinger og populære forestillinger som har blitt kritisert og tilbakevist av nyere Ibsenforskning. Biografien videreformidler dermed mytene om Henrik Ibsens vanskelige barndom, konfliktfylte forhold til faren og Knud Ibsen som en tyrannisk alkoholiker, myter som ble tilbakevist særlig i Jørgen Haaves bok *[[Familien Ibsen]]* (2017).

Per 2020 var Bille formann i Skuespillerforeningen af 1879.

## Roller på film og TV (utvalg)
* 1970: *[[Mazurka på sengekanten]]* som Torben, elev på skolen
* 1974: *[[Pigen og drømmeslottet]]* som Bruno Børgesen
* 1976: *[[Blind makker]]* ?
* 1976: *[[Kassen stemmer]]* som Ben
* 1995: *[[Carmen og Babyface]]*
* 1995: *[[Kun en pige]]*
* 1996–1997: *[[Bryggeren]]*
* 2008: *[[Klovn (tv-serie)|Klovn]]* (TV-serie) som fekteformann

## Referanser

 


## Eksterne lenker
*
Prepona

***Prepona*** er en slekt av sommerfugler som tilhører den store familien flikvinger (Nymphalidae). De er store, kraftige og fargerike sommerfugler med rask flukt som ofte holder seg oppe i trekronene. 
## Utseende

Store (vingespenn gjerne 70 – 120&nbsp;mm) sommerfugler med påfallende kraftig kropp. De er de kraftigst bygde av dagsommerfuglene, og sterke flyvere. **Hodet** er stort og bredt, antennene er tynne og minst så lange som halve forvingen. **Vingene**s overside er mørk med et glinsende, grønt eller blåaktig midtfelt, mens undersiden er lyst grå eller gråbrun med svarte siksak-streker og små øyeflekker langs ytterkanten.

## Levevis
*Prepona*-artene er raske flygere, ofte ganske sky og vanskelige å fange eller studere på nært hold. Disse sommerfuglene besøker sjelden blomster og holder seg mest mellom trekronene, men de kan komme ned til bakken for å drikke fra råtnende frukt, møkk, åtsler eller lignende. Særlig hannene er territorielle og aggressive, og bruker vingenes takkede kanter som våpen når de kjemper i luften. De slåss også om gode matkilder, for eksempel trær der sevje flyter ut. De slående fargene synes bare når sommerfuglene flyr, når de lukker vingene er de som oftest kamuflasjefarget. Larvene lever på forskjellige busker og trær.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae Rafinesque, 1815
************** Underfamilien **Charaxinae** Doherty, 1886
*************** Preponini Rydon, 1971 – Sør- og Mellom-Amerika
**************** Slekten *Prepona* Boisduval, 1836 – sju store arter, vingene med blå eller grønne, metalliske bånd
***************** *[[Prepona deiphile]]* (Godart, [1824])
***************** *[[Prepona dexamenus]]* Hopffer, 1874
***************** *[[Prepona laertes]]* (Hübner, 1811) 
***************** *[[Prepona pheridamas]]* (Cramer, 1777)
***************** *[[Prepona praeneste]]* Hewitson, 1859 
***************** *[[Prepona pylene]]* Hewitson, 1853
***************** *[[Prepona werneri]]* Hering & Hopp, 1925

## Kilder
* *Prepona* på *Tree of life* http://tolweb.org/Prepona/
* d'Abrera, B. (1984) Butterflies of South America. Hill House. ISBN 0-9593639-2-0
* Williams, M. (1994) Butterflies of Southern Africa. A Field Guide. Southern Book Publishers. ISBN 1-86812-516-5

## Eksterne lenker
*
Vollan kretsfengsel

**Vollan kretsfengsel** var et fengsel i Trondheim. Fengselet lå i Klostergata, bak Studentersamfundet i Trondhjems bygning.

Under den nazistiske okkupasjonen av Norge var Vollan fengsel for både krigsfanger og vanlige kriminelle. Vollan ble ikke regnet som konsentrasjonsleir. I oversikten over krigsfanger i Norge finnes det flere fanger registrert på Vollan. En av funksjonene var som en transittleir for politiske fanger. Det var også mange fanger der som ble tatt med og skutt på Kristiansten festning. Fangene på Vollan ble avhørt på Misjonshotellet i Trondheim, noen ble også avhørt av Rinnan og hans folk. Fengselsbestyrer fra august 1942 var oberscharführer Anton Schwenk, men han ble etter to år degradert til nestkommanderende på grunn av at han behandlet fangene for humant.

Vollan kretsfengsel ble nedlagt i 1971 etter at Trondheim fengsel på Tunga åpnet. Bygningen ble revet, og tomta er i 2016 en parkeringsplass. Både NTNU og Studentersamfundet i Trondhjem planlegger utbygging på den gamle fengselstomta.

## Referanser
UEFA Super Cup 1977

**UEFA Super Cup 1977** var den femte utgaven av cupturneringen UEFA Super Cup. Finalen ble spilt over to kamper mellom vinner av Cupvinnercupen 1976/1977 (Hamburger SV) og vinner av Serievinnercupen 1976/77 (Liverpool FC), hvor sistnevnte lag til slutt vant 7–1 sammenlagt over to kamper.

## Kamp 1

## Kamp 2

## Referanser


## Eksterne lenker
* RSSSF.com – Super Cup 1977
Etylglukuronid

**Etylglukuronid** er en metabolitt av etylalkohol dannet etter konsum av etanol, som ved å innta alkoholholdig drikke. Det brukes som en biomarkør for å teste for alkoholbruk eller overvåke alkoholkonsum i situasjoner hvor dette er ulovlig eller begrenset, som i militæret, ved rusklinikker osv.
Svein Haaland

**Svein Haaland** (født 1958) er en norsk journalist, forfatter og programskaper i NRK. Haaland er bosatt i Os i Hordaland. Han er oppvokst i Fitjar på Stord. 

Svein Haaland har vært journalist i bladet *Sunnhordland* fra 1980. Han var videre redaktør i bladet *Marsteinen* i årene 1982–1983, og i *[[Svalbardposten]]* i perioden 1984–1986. Videre har Haaland vært redaksjonssjef og redaktør i avisen *[[Gula Tidend]]* i årene 1987–1991. Haaland har vært ansatt i NRK siden 1991.

På 1990-tallet var Haaland programleder i programpostene «Naturens verden» og «Verdt og vite» i radio. På TV står Haaland bak en rekke naturprogram og program med populærvitenskapelige tema. Han har vært manusforfatter på flere store TV-serier som «Blå rikdom» (2000), «Utenfor Eden» (2004) og «Vår ære og vår makt» (2010). Fra 2009 var han redaksjonssjef for dokumentar og underholdning ved NRK Hordaland.

## Bibliografi
* *Blå rikdom* (2000)
* *Fem tusen år med flammer* (2002)
* *Historia om mennesket og rovdyret* (2002)
Alataufe

**Alataufe** er en kurase utviklet i Kirgisistan og Kasakhstan. Rasen er utviklet gjennom krysninger av lokalt fe med Brown Swiss i starten av 1900-tallet. Den har fått navnet sitt etter fjellkjedene Alatau.

## Eksterne lenker
* Omtale på FAO sine sider
Sparta Atletik

**Sparta Atletik** er en av Danmarks friidrettsklubber og er hjemmehørende på Østerbro i København. Foreningens treningsanlegg finnes på Østerbro Stadion og i Sparta Hallen.

I 2010 vant klubben en dobbeltseier i Danmarksturneringen for 13. år på rad, mennenes seier var den 25. på rad. Klubben hentet også størstedelen av førsteplassene i de individuelle danske mesterskapene. Klubben er også størst i landet på ungdomssiden. I Danmarksmesterskapet for ungdom i 2009 i Esbjerg ble Sparta den klart mestvinnende klubben både i antall gullmedaljer og samlet antall medaljer. Det ble totalt 54 medaljer hvorav 23 var  gull, 21 sølv og 10 bronse.

## Eksterne lenker
* Sparta Atletiks nettsted (dansk)
Gymnasium Laurentianum Arnsberg

**Städtische Gymnasium Laurentianum** også kalt **Laurentiano Norbertinum** og **Staatliches Gymnasium Laurentianum** er et gymnas i byen Arnsberg. Skolen ble grunnlagt i 1643 som klosterskolen til kloster Wedinghausen. Den ble ikke noen betydelig faktor i regionen før motreformasjonen fant sted. I sammenheng med den katolske opplysningstiden mot slutten av 1800-tallet, ble skolen en statlig anstalt. På 1800-tallet og langt inn i 1900-tallet var  Laurentianum et statlig, gammelspråklig gymnas. Idag er det et bybasert gymnas med forskjellige fagfelter.
Rust (spillested)

**Rust** er et spillested og nattklubb på Nørrebro i København, hvor det avholdes både tradisjonelle konserter og clubbing med elektronisk musikk.

## Historie

Rust (opprinnelig Kafé Rust) var fra juli 1989 kampanjecafé og festlokale for Next Stop-bevegelsen, en av de protestbevegelser som oppstod mot slutten av den kalde krigen. Caféen ble oppkalt etter tyskeren Mathias Rust som i 1987 landet på Den Røde Plass i Moskva i et Cessna 172 sportsfly.

Mot slutten av 1989 besluttet en mindre gruppe aktivister å omdanne stedet til regulær bar og spillested. Etter en mindre oppussing gjenåpnet Rust i februar 1990 som et samlingssted for den københavnske undergrunnsmusikk. I 1991 ble Rust bygget om og fikk status som selvstyrende arbeidstiltaksprosjekt med ansatte på lønnstilskudd. Etter klager fra lokale konkurrenter over konkurransevridning ble 
arbeidstiltaksprosjektet stanset i 1992, og siden da har Rust fungert på kommersielle betingelser.

### Livested
Rust har en solid tradisjon som spillested. Rufus Wainwright, Bloc Party, Howie B, Stereo MC's, Blue Foundation og mange andre danske og utenlandske artister har stått på Rusts scene. Rusts live-scene presenterer primært navn innen indierock og -pop, hiphop og electronica. 

### Nattklubb

Justice, 2manydjs, Hotel Costes, MSTRKRFT, Digitalism, Booka Shade, Moby, Groove Armada og Trentemøller.
Felles for dem alle er at de har stått bak DJ-pulten på Rust siden gjenåpningen i 2008. Nattklubben har opplevelser på alle tre etasjer. Cocktails i Livingroom. DJ's og nattkonserter på Mainfloor. Hiphop, dubstep, reggae, soul og funk i Bassment samt tilbakelent stemning i Upstairsbaren og røkerommet.

Klubben har som den eneste klubb i Danmark presentert en stjernerekke av hiphop-navn som Jazzy Jeff, DJ Premier, La Coka Nostra, Afrika Bambataataa og D.I.T.C. Fredager og lørdager suppleres lokale og internationale DJ-navn med nattkonserter på Rusts scene.

## Eksterne lenker
*  (dansk)
* Rust på Alt om København (dansk)
Laurits Betjent

**Laurits Betjent** var en nattklubb beliggende ved Christiansborg i København, den ble nedlagt i 2011, samme sted åpnet Copenhagen Coyote Club den 1. april 2011.

Laurits Betjent var gadebetjent (patruljerende konstabel) Laurits Larsens kjælenavn. Han åpnet i 1930-årene frokostrestauranten *Cafe Royal*, som senere ble oppkalt etter sin eier.

Stedet var meget kjent, og kunstnere som Dirch Passer har besøkt stedet. Kim Larsen synger også om stedet i sine sanger. Et kjennetegn for Laurits Betjent har vært et stort tre, som vokste inne i bygningen. Det var tidligere et vertshus, hvor det også var servering av mat.

## Eksterne lenker
* Om Laurits Betjent (dansk)
Liste over statsledere i 1830

## Amerika

## Europa

****[[Moldavia]]** – Russisk okkupasjon (1828–1834) (Militære kommandanter: Fjodor Palen, Peter Zheltukhin, Pavel Kiseljov)
****[[Valakia]]** – Russisk militæradministrasjon (1828&ndash;1834)

## Midtøsten og Nord-Afrika

## Oseania

## Eksterne lenker
* rulers.org
Agora Oil & Gas

**Agora Oil & Gas AS** var et norsk oljeselskap med fokus på letevirksomhet nær modne områder i Nordsjøen, både på norsk og britisk sokkel. I 2012 ble selskapet kjøpt av britiske Cairn Energy. Administrerende direktør var Svein Ilebekk.

## Historie
**Agora Oil & Gas AS** ble stiftet 7. august 2010 av Svein Ilebekk, Erik J. Samuelsen, Chris Elliott og Tim Sullivan, alle med sentrale posisjoner i det tidligere selskapet Revus Energy. Hovedinvestor var RIT Capital Partners og Lord Rothschild-familien. 
I 2010 overtok Revus andeler i Kakelborg-prospektet PL 370 og Skarfjell-prospektet PL 418 fra Wintershall, og i 2011 overtok selskapet en andel i Frode-prospektet PL299 fra Talisman. 
På britisk side gjorde selskapet i 2010 funn på Tybalt- og Catcher-prospektene. I 2011 gjorde selskapet funn på  Varadero-prospektet P1430, det femte funnet totalt siden oppstarten.
Våren 2012 ble selskapet solgt til det britiske oljeselskapet Cairn Energy for rundt 2,6 milliarder kroner.

## Forretningsidé
Selskapets forretningsidé var å fokusere på modne områder i Nordsjøen gjennom letebrønner og avgrensningsbrønner - "områder der geologisk og operasjonell risiko er mindre, som ligger nært eksisterende infrastruktur og der selv mindre funn kan være kommersielt attraktive".  

## Annet
Selskapets navn henspiller på antikkens markedsplass og forum for byens borgere, Agora, som for selskapet symboliserer forretningsvirksomhet, åpenhet og innovasjon.

## Referanser


## Eksterne lenker
* Hjemmesiden til Cairn Energy
UEFA Super Cup 1980

**UEFA Super Cup 1980** var den åttende utgaven av cupturneringen UEFA Super Cup. Finalen ble spilt over to kamper mellom vinner av Cupvinnercupen 1979/1980 (Valencia CF) og vinner av Serievinnercupen 1979/80 (Nottingham Forest FC), hvor førstnevnte lag til slutt vant på bortemålsregelen etter 2–2 sammenlagt over to kamper.

## Kamp 1

## Kamp 2

## Referanser


## Eksterne lenker
* RSSSF.com – Super Cup 1980
Gyldenlær

**Gyldenlær** eller **gyllenlær** er et kunsthåndverk til interiørdekorasjon. Bruken av gyllenlær i Europa nådde et høydepunkt på 1500 – 1600-tallet, men var vanlig i bruk til ca. 1750. Gyldenlær ble bl.a. brukt til tapeter. Ellers fremstilte man også duker, sengetepper, puter, belter, vesker, messehagel, bokomslag og sogar gulvtepper i gyldenlær. Fremstillingen var tidkrevende og kostbar og billigere fremstillingsteknikker overtok etter hvert så som for eksempel malte tekstiltapeter med de samme mønstrene. Gyllenlærsteknikker var lengst i bruk til trekk på stoler, kister og annet innbo som skulle holde eksklusiv standard. 

Håndverket kan i Europa spores tilbake til maurerne i Spania, og da disse ble fordrevet tok spanjolene opp faget. Fra byen Cordoba spredte faget seg til hele Europa. Mønstrene ble preget av stilmotene i Europa, fra gotikk til rokokko. 

I Nord-Europa var det særlig mange dyktige utøvere av gyldenlærfaget i Nederland. Her er det også bevart en rekke interiører dekorert med gyldenlærtapet. 

Til gyldenlær brukes skinn som er vegetabilsk garvet. Huder fra kalv, kvige, geit eller sau foretrekkes. Hudens narvside (hårsiden) skal vende opp og farges og belegges med bladgull. Mønsteret presses opp fra hudens kjøttside, og deretter fra narvsiden, slik at mønsteret fremstår i relieff. I Holland fant man omkring 1600 en metode for rasjonell produksjon av større kvanta. Skinnet påføres gelatin som blader av gull og sølv festes i. Deretter skal skinnet hvile, før det males med oljefarge. 

Gyldenlær var tidkrevende å produsere, og materialene var kostbare. Produkter dekorert med gyldenlær var derfor forbehold de velstående. 

I dag er gyldenlær å regne som et utdøende håndverk. *Norges Gyllenlærlaug* arbeider for å opprettholde faget og kunnskapen som hører til. 

## Eksterne lenker
* Norges gyllenlærlaugs hjemmesider
* Gyldenlær i Rijksmuseum, Amsterdam
* Webside med opplysninger om gyldenlær
* Gyldenlær i Simon van Gijn - museet
* Gyldenlær i  Pieterskerk i Leiden
Hung (språk)

**Cuói**, kjent som **Thổ** i Vietnam og **Hung** i Laos, er en gruppe av dialekter med omkring 70 000 talere i Vietnam og noen tusen i Laos, hovedsakelig i provinsene Bolikhamxai og Khammouan.
Kontinentale skøytemesterskap

De **kontinentale skøytemesterskapene** er to mesterskap for allround-løpere. Det ene for Asia, og det andre for Nord-Amerika og Oseania. De avholdes hvert år for menn og kvinner. 

Antall deltagere under verdensmesterskapet i allround har siden 1999 en grense på 24 deltagere, både for menn og kvinner. Dette er fastlagt av den Internasjonale Skøyteunionen ISU. Siden 1999 blir deltagerplassene fordelt etter hvilket kontinent deltagerne kommer fra, og for Europa ble EM i Allround da kvalifiseringsturnering for Allround-VM. For Asia og Nord-Amerika/Oseania arrangeres egne kvalifiseringsturneringer. Dersom det arrangeres Asiatisk mesterskap i enkeltdistanser fungerer dette som kvalifiseringsturnering, og en rangering settes opp der deltagerne fordeles over de fire distansene som utgjør den store firkampen. Når det ikke arrangeres et slikt mesterskap organiseres en egen turnering. Deltagerplassene tilkjennes ulike nasjoner, som selv kan avgjøre hvilke løpere som skal settes inn. 

Kvalifiseringsturneringene er rangeringskonkurranser. Tidene som løperne setter regnes om til tider på 500 meter (feks deles tiden som oppnås på 5000 meter på 10) og løperen med den laveste poengsummen når disse summeres, vinner. 

Under turneringene er det vanligvis de fire "store" distansene det konkurreres i, for menn er det 500, 1500, 5000 og 10 0000 meter, mens det for kvinner er 500, 1500, 3000 og 5000 meter som gjelder.

; Asia
De asiatiske mesterskapene har blitt arrangert 12 ganger (i 2002 ble mesterskapet ikke arrangert), og de har da hatt deltagere fra fem land.
: antall herrer / antall damer

: * arrangert samtidig med asiamesterskapet i enkeltdistanser

; Nord-Amerika & Oseania
Mesterskapene har blitt arrangert tretten ganger, og skøyteløpere fra fem land har deltatt.
: antall herrer / antall damer

## Se også
* EM på skøyter, allround for herrer
* EM på skøyter, allround for damer

## Eksterne lenker
* 
*
Britannicus

**Tiberius Claudius Caesar Britannicus** (41–55) var sønn av den romerske keiseren Claudius og hans tredje hustru, Messalina.

## Referanser


## Eksterne lenker
*
Allround-NM på skøyter 1971 for damer

**Allround-NM på skøyter 1971 for damer** ble avholdt 16. og 17. januar 1971 på Hvitstein stadion, Holmestrand.Teknisk arrangør var Holmestrand og Botne Skøyteklubb.

Det ble også arrangert Junior-NM for damer samtidig.

Norgesmestere ble Lisbeth Berg, Oslo IL for senior damer og Ingunn Pettersen, Trondhjems SK for junior damer. Begge ble mestere ved den daværende regel om at man hadde vunnet mer enn halvparten av distansene, de hadde forøvrig også lavest poengsum som var neste kriterium for å kåre en mester.
 
## Sammenlagt damer senior

:* = vinner på grunn av minst tre distanseseire.

## Sammenlagt damer junior

:* = vinner på grunn av minst to distanseseire.

### Utenfor konkurranse

## Kilder
* 
* 
* 
* 

## Eksterne lenker
* 
*
Nero Julius Cæsar Germanicus

**Nero Julius Cæsar Germanicus** (ca. 6 e.Kr.–30 e.Kr.) tilhørte det Julo-claudiske dynasti og var en nær slektning av de romerske keiserne i dynastiet.

Nero var sønn av Germanicus og Agrippina den eldre. Hans besteforeldre på farssiden var Nero Claudius Drusus og Antonia den yngre, datter av Marcus Antonius og Octavia den yngre. Hans besteforeldre på morssiden var Marcus Vipsanius Agrippa og Julia den eldre, datter av keiser Augustus.

Neros søsken omfattet fire brødre (Tiberius og Gaius Julius, som døde ung; Drusus Cæsar; og den framtidige keiser Caligula) og tre søstre (Agrippina den yngre, Julia Drusilla, og Julia Livilla). I 20 e.Kr. giftet han seg med Julia, datter av Livilla og Drusus Cæsar, Tiberius eneste sønn med Vipsania Agrippina. Tidligere hadde han vært trolovet til datteren av Creticus Silanus, guvernøren av Syria.

Hans far Germanicus var utpekt som arving til sin adoptivfar, keiser Tiberius, men  Germanicus døde før keiseren i 19 e.Kr. Han ble erstattet som arving av Drusus, sin svigerfar, men også han døde før keiseren den 14. september 23.

Nero var den eldste adopterte sønnesønn av Tiberius, og ble sett på son keiserens mest opplagte etterfølger. Imidlertid trakk Tiberius seg tilbake, og i hans fravær ble han anklaget for forræderi sammen med sin mor i 29 e.Kr. Han ble forvist til øya Ponza hvor han en tid før oktober 31 e.Kr. enten ble tvunget til å begå selvmord eller sultet til døde.

## Referanser


## Litteratur
* Cardano, Girolamo (2012): *Nero: An Exemplary Life*, Inkstone
* Rose, Charles Brian (1997): *Dynastic Commemoration and Imperial Portraiture in the Julio-Claudian Period*, Cambridge, 17, s. 66–67.
Liste over statsledere i 1831

## Amerika

## Europa

****[[Moldavia]]** – Russisk okkupasjon (1828–1834) (Militære kommandanter: Fjodor Palen, Peter Zheltukhin, Pavel Kiseljov)
****[[Valakia]]** – Russisk militæradministrasjon (1828&ndash;1834)

## Midtøsten og Nord-Afrika

## Oseania

## Eksterne lenker
* rulers.org
I Love You Because (sang)

**«I Love You Because»** er en amerikansk sang fra 1949, opprinnelig skrevet og spilt inn på plate av Leon Payne. Det var hans eneste sang som kom på de amerikanske countrylistene. 

## Coverversjoner
*Clyde Moody. Utgitt på singlen King 837 i 1949
*Ernest Tubb. Utgitt på singlen Decca 9-46213 i 1950
*Elvis Presley. Innspilt i Sun Studio, Memphis, 5. juli 1954. Utgitt på 78-platen RCA Victor 20-6639 og på singlen RCA Victor 47-6639 i 1956. Produsent var Sam Phillips
*Ray Price. Utgitt på LP-platen *Ray Price Sings Heart Songs* (Columbia CL&nbsp;1015) i 1957
*Jean Shepherd. Utgitt på LP-platen *Lonesome Dove* (Columbia T&nbsp;1126) i 1959
*Johnny Cash. Utgitt på singlen Sun 334 i 1959
*Slim Whitman. Utgitt på LP-platen *Portrait* (Imperial LP&nbsp;12137) i 1961
*George Jones. Utgitt på singlen Mercury 72087 i 1963
*Jim Reeves. Utgitt på LP-platen *Gentleman Jim* (RCA Victor LSP&nbsp;2605) i 1963
*Hank Locklin. Utgitt på LP-platen *Ways of Life* (RCA Victor LSP&nbsp;2680) i 1963
*Al Martino, Orchestra under direction of Belford Hendricks. Utgitt på singlen Capitol 4930 i 1963.
*Willie Nelson. Utgitt på singlen RCA Victor 47-8852 i 1966
*Jerry Lee Lewis. Utgitt på LP-platen *Jerry Lee Lewis Sings the Country Music Hall of Fame Hits Vol. 1* (Smash SRS&nbsp;67117) i 1969
*Carl Smith. Utgitt på singlene Columbia 4-44939 i 1969 og Columbia 4-33175 i 1970
*Roger Whittaker. Utgitt i 1983

## Norsk versjon
Ottar Johansen har skrevet en norsk versjon. På norsk bærer den tittelen «Mest av alt».

### Innspilling
*Bjøro Håland. Utgitt på LP-platen *[[Countryfest 2]]* (Talent TLS&nbsp;3011) i 1980

## Listeplasseringer

## Referanser
Ernesto Medina Villaveirán

**Ernesto Medina Villaveirán** er en cubansk økonom, som var sentralbanksjef for Cubas sentralbank fra 2009 til juni 2017. 

Da Francisco Soberón Valdés valgte å trekke seg som sentralbanksjef i 2009, etter nesten 15 år i stillingen, overtok Villaveirán stillingen. Han hadde da jobbet i Angola, og har 35 års erfaring fra Cubas banknæring. Han er utdannet bachelor innen økonomi.

I mars 2011 devaluerte Cuba sin konvertible peso («turistvalutaen» på Cuba) med 8%, og bandt den mot amerikanske dollar.

I juni ble Villaveirán erstattet av Irma Margarita Martínez Castrillón.

## Referanser
Brecker

**Brecker** kan peke til:

* Michael Brecker, amerikansk jazzmusiker og komponist.
* Randy Brecker, amerikansk jazztrompetist, bror til Michael Brecker.
* Brecker Brothers, musikalsk duo med brødrene Michael og Randy Brecker.
Erdmann Jensen

**Erdmann Jensen**  (født 1683 i Kristiania, død 1742 i Kristiansand) var rådmann og overformynder i Kristiansand fra 1718 til sin død. Han skrev *Christiansands Krønike*, som i stor grad er basert på rådstue- og bytingsprotokoller som med få unntak gikk tapt i bybrannen i 1734, og dermed er en viktig kilde til Kristiansands tidlige historie.

*Christiansands Krønike* ble først utgitt i 1919. En ny utgave kom i 1991.

## Bibliografi
**Christiansands Krønike av Erdman Jensen.* Kristiansand 1919.
**Christiansands Krønike av Erdman Jensen.* 2. utg. Kristiansand 1991.

## Eksterne lenker
* ''Christiansands Krønike av Erdman Jensen, 2. utg. hos Nasjonalbiblioteket.
Olav Tretelgja

**Olav Tretelgja** var en svensk konge av Ynglingeætta. Han var sønn av Uppsala-kongen Ingjald Illråde, som ble drept av Ivar Vidfadme som ble konge i hele Sveaveldet. Moren hans var Gauthild Algautesdotter, datter av Algaute Gautreksson og Ålov Olavsdotter.

Olav måtte rømme fra Svitjod eller Svealand etter at far hans falt, fordi svenskene ikke ville ha mer med ynglingene å gjøre. Han ble jaget til skogsbygdene i Värmland, som han ryddet, og slik fikk han også navnet sitt, fordi han selv var med og hogg tømmer der. Olav giftet seg med Sølva eller Solveig, datteren til kong Halvdan Gulltann i Solør, og de fikk sønnene Ingjald og Halvdan Kvitbein. 

Olav ble brent inne fordi svenskene i Värmland trodde han ga dem dårlige år. I motsetning til de tidligere ynglingekongene nektet han å blote, og folk mente dette var skyld i uårene. Senere ble det klart for folket at uårene kom av stor folkevekst i landet, og at kongen ikke hadde skylden. Folk i Värmland valgte da Ingjald, sønnen til Olav, til konge for seg. Den andre sønnen, Halvdan Kvitbein, dro til Norge der han ble valgt til konge.

Historien om Olav er fortalt både hos Snorre Sturlason og i fornaldersagaen *[[Om Opplendingenes konger]]*.

## Referanser
4Sea Energy

**4Sea Energy AS** var et uavhengig norsk oljeselskap med virksomhet hovedsakelig på norsk side av Nordsjøen. Selskapet ble grunnlagt i 2007, men ble i 2010 kjøpt opp av oljeselskapet North Energy. Selskapet hadde kontorer i Stavanger og hadde 17 ansatte.

Selskapet ble grunnlagt i Stavanger i 2007.
Selskapets administrerende direktør var Øystein Roti. Selskapets opprinnelige strategi var å satse på felt i utbyggingsfasen og felt i produksjon. Selskapets virksomhet skulle primært være i Nordsjøen, både på norsk, dansk, britisk og nederlandsk side – derav navnet «4Sea». 
I juli 2009 annonserte selskapet en strategisk helomvending. Selskapet ville fra nå av satse på organisk vekst gjennom lisensrunder og letevirksomhet. Årsaken til strategiendringen var i hovedsak problemer med å skaffe kapital.
I 2010 ble 4Sea kjøpt opp av oljeselskapet North Energy.

Selskapet fikk i APA 2008 tildelt 2 lisenser: PL 498 og PL 503.

## Referanser


## Eksterne lenker
* North Energys hjemmeside
Arne Olaus Fjørtoft Garborg

**Arne Olaus «Tuften» Fjørtoft Garborg** (født 25. mai 1888, død 12. oktober 1968) var en norsk bibliotekar og forfatter, ansatt på Universitetsbiblioteket i Oslo. Han arbeidet med å sammenfatte sin far, Arne Garborgs bibliografi. 

Han var enebarn av Arne og Hulda Garborg. Hans barndom er mye omtalt i foreldrenes dagbøker, brev og avisartikler. Han var oppkalt etter sin far, og «Norges første sosialist» Olaus Fjørtoft. Arne O. Garborg tok over barndomshjemmet Labråten i Asker, der han bodde sammen med kone og sine barn. Huset er i dag museum. Her henger Gustav Wentzels maleri av ham, «Tuften på ski».

## Bibliografi
* Norske aviser, 1763-1920. Fortegnelse over aviser som finnes i Universitetsbiblioteket og andre samlinger (Oslo. Universitetsbibliotekets årbok. 1923. pt. 2.)

## Referanser
Svinerygg

**Svinerygg** er en av mange betegnelser om bord. Dette er en forlengelse av hudplatene i baugen slik at svineryggen utgjør en tett rekke eller skansekledning rundt den gjerne oppbygde delen forut som kalles bakken, på engelsk forecastle eller foc'slehead. Det var naturlig å gjøre det slik for å motstå overvann i sjøgang. Bakken ble tidligere brukt som oppholdsrom for mannskaper og kaltes da for ruffen.

## Kilder
*
Nguyễn Du

**Nguyễn Du** (født 1765, død 1820, psevdonymer **Tố Như** og **Thanh Hiên**) var en vietnamesisk poet som skrev på *[[Chữ Nôm]]*, den gamle skriften som ble brukt i landet. Han er mest kjent for det episke verket *[[Historien om Kiều]]*.

## Referanser
Archaeoprepona

***Archaeoprepona*** er en slekt av sommerfugler som tilhører den store familien flikvinger (Nymphalidae). De er store, kraftige og fargerike sommerfugler med rask flukt som ofte holder seg oppe i trekronene. 
## Utseende

Store (vingespenn gjerne 70 – 120&nbsp;mm) sommerfugler med påfallende kraftig kropp. De er de kraftigst bygde av dagsommerfuglene, og sterke flyvere. **Hodet** er stort og bredt, antennene er tynne og minst så lange som halve forvingen. Vingenes overside er mørk med et blått bånd, mens de på undersiden vanligvis er grå eller brune, slik at sommerfuglen ligner et vissent blad når den sitter med sammenslåtte vinger.


File:Archaeoprepona amphimachus MHNT.jpg|*Archaeoprepona amphimachus * 
File:Archaeoprepona demophon demophon MHNT.jpg|*Archaeoprepona demophon* 
File:Archaeoprepona licomedes Bresil Global.jpg|*Archaeoprepona licomedes* 


## Levevis
Preponini er raske flygere, ofte ganske sky og vanskelige å fange eller studere på nært hold. Disse sommerfuglene besøker sjelden blomster og holder seg mest mellom trekronene, men de kan komme ned til bakken for å drikke fra råtnende frukt, møkk, åtsler eller lignende. Særlig hannene er territorielle og aggressive, og bruker vingenes takkede kanter som våpen når de kjemper i luften. De slåss også om gode matkilder, for eksempel trær der sevje flyter ut. De slående fargene synes bare når sommerfuglene flyr, når de lukker vingene er de som oftest kamuflasjefarget. Larvene lever på forskjellige busker og trær.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae Rafinesque, 1815
************** Underfamilien **Charaxinae** Doherty, 1886
*************** Preponini Rydon, 1971 – Sør- og Mellom-Amerika
**************** Slekten *Archaeoprepona* Frühstorfer, 1915 – åtte arter
***************** *[[Archaeoprepona amphimachus]]* (Fabricius, 1775)
***************** *[[Archaeoprepona camilla]]* (Godman & Salvin, 1884)
***************** *[[Archaeoprepona chalciope]]* (Hübner)
***************** *[[Archaeoprepona demophon]]* (Linnaeus, 1758)
***************** *[[Archaeoprepona demophoon]]* (Hübner, 1814)
***************** *[[Archaeoprepona licomedes]]* (Cramer, 1777)
***************** *[[Archaeoprepona luctuosus]]* Walch.
***************** *[[Archaeoprepona meander]]* (Cramer, 1775)
***************** *[[Archaeoprepona phaedra]]* (Godman & Salvin, 1882)

## Kilder
* *Archaeoprepona* på *Tree of life* http://tolweb.org/Archaeoprepona/
* d'Abrera, B. (1984) Butterflies of South America. Hill House. ISBN 0-9593639-2-0

## Eksterne lenker
*
Fosståskollen

**Fosståskollen** (også skrevet *Foståskollen*) er en ås i Aurskog-Høland kommune i Akershus, øst for tettstedet Fosser. Den har en høyde på 266 meter over havet.

Sør på høydeplatået oppå Fosståskollen finnes rester etter en gammel bygdeborg fra folkevandringstiden. Denne bygdeborgen kan ha vært en del av et sammenhengende bygdeborgsystem i distriktet, sammen med bygdeborgene ved Sletner på Finstadbru, Slottåsen på Hemnes og den mulige bygdeborgen ved Haneborg på Lierfoss.

## Referanser




## Eksterne lenker
*
Perleberg

**Perleberg** er en by i den tyske delstaten Brandenburg. Byen er administrasjonssenter for Landkreis Prignitz. Perleberg hadde 12 298 innbyggere i juli 2011. Byen nevnes første gang i 1239.

## Bilder

Fil:Stepenitz2.JPG|Elven Stepenitz renner gjennom byen
Fil:Perleberger Museum 2.JPG|By- og regionsmuséet
Fil:Ddr-museum 2.jpg|DDR-muséet
Fil:Perleberger Rathaus 1.JPG|Rådhuset
Fil:Perleberg St Jakobi church.jpg|St. Jakobskirken


## Eksterne lenker

*  (tysk)
Kommunalreformen (2007)

**Kommunalreformen** (også benevnt som **Strukturreformen**) var en stor endring i administrasjonen av Danmark. Reformen ble vedtatt i juni 2005 og 1. januar 2007 ble 270 kommuner sammenslått eller videreført i 98 nye kommuner. Den nye «idealkommunen» har ifølge partiene bak reformen minst 30&nbsp;000 innbyggere. Samtidig ble 13 amt erstattet av 5 nye '''regioner'''. Ved denne reformen falt alle amtsfunksjoner bort – også for København, Frederiksberg og Bornholm.

Ved reformen i 2007 oppnevnte forlikspartiene – Venstre, Konservative og Dansk Folkeparti – en egen *oppmann* som skulle undersøke tvistesaker eller protester ute i kommunene, og som kunne foreslå lokale folkeavstemninger eller tvangstiltak.

Kommunene kunne til en viss grad unngå sammenslåing dersom de inngikk vidtgående *samarbeidsavtaler* med en eller flere nabokommuner. Mindre øyer som ønsket å forbli en separat kommune inngikk ofte spesielle øy-samarbeidsavtaler.

## De nye kommunene fra 2007
De nye 98 kommunene fra 1. januar 2007 avløste 270 tidligere kommuner, og er inndelt slik etter hvilken av de fem regionene de tilhører: 

## Referanser


## Eksterne lenker
* 
* Om reformen, fra Danmarks Radio
Det levende evangelium

***Det levende evangelium*** (syrisk ܐܘܢܓܠܝܘܢ; *Evangelion*) er en hellig tekst innen manikeismen, skrevet av religionsstifteren Mani etter år 240. Det er ett av i alt ni skrifter som tilskrives Mani; ingen av dem er kjent for ettertiden i sin helhet. Teksten til *Det levende evangelium* er blant annet kjent gjennom tre sitater fra det i biografien om Mani: *[[Om hans legemes tilblivelse]]*, og gjennom bevarte fragmenter på mellompersisk og sogdisk.

Teksten var antagelig disponert i 22 deler, tilsvarende de 22 bokstavene i det arameiske alfabetet, og redegjør for Manis åpenbaringer og hans oppdrag.

Utdrag fra teksten er oversatt til norsk i antologien *[[Manikeiske skrifter]]*, 2011.
## Referanser
Antipatros fra Idumea

**Antipatros fra Idumea** (født 113 eller 114 f.Kr., død 43 f.Kr.) var faren til Herodes den store og stamfar til Herodes-dynastiet. Han var opprinnelig fra Idumea, et område sør for Judea, mellom Dødehavet og Aqababukta. Dette området tilsvarte stort sett det tidligere Edom. Antipatros ble en embedsmann i Judea i den seneste tiden av Makkabeernes styre, og senere ble han en viktig støtte for romerne da de erobret landet.  

Antipatros var gift med en nabateisk adelskvinne ved navn Kypros. De fikk sønnene Fasael, Herodes, Josef og Feroras, og datteren Salome. Antipatros var en rik person. Idumeerne hadde blitt tvunget til å bli proselytter av Johannes Hyrcanus. Men en rekke ledende folk i Judea anerkjente ikke tvangsomvendelse og ville ikke se på dem som sanne tilhengere av landets religion. 

Antipatros støttet Johannes Hyrcanus II i hans kamp om makten mot broren Aristobulos II. Han fikk Johannes Hyrcanus til å søke støtte hos nabateernes konge Aretas III. Imidlertid sørget den romerske statsmannen Pompeius for å bilegge striden mellom brødrene. 

Senere ble Pompeius beseiret av Julius Cæsar. Antipatros sørget da for å støtte Caesar i Alexandria. Antipatros ble så statholder i Judea. Han innsatte sine sønner Fasael og Herodes som styresmenn henholdsvis i Jerusalem og Galilea. Men Antipatros ble upopulær på grunn av sitt vennskap med romerne, og han ble til sist myrdet ved forgiftning. 

Imidlertid banet hans politiske karriere veien for at hans sønn Herodes den store med tiden kunne bli fyrste i Judea.

## Referanser
Prothoe

***Prothoe*** er en slekt av sommerfugler som tilhører gruppen Charaxinae i den store familien flikvinger (Nymphalidae). De er store, kraftige og fargerike sommerfugler med rask flukt som ofte holder seg oppe i trekronene. 
## Utseende
Store sommerfugler. Bakvingen er trukket ut til en kort stjert. Oversidens grunnfarge er mørk, med et bredt, blått skråbånd i forvingen. Undersiden er lyst brungrått spraglete.

## Levevis
 
## Utbredelse
*Prothoe franck* er vidt utbredt fra Assam og østover, de øvrige artene lever på Ny-Guinea.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae Rafinesque, 1815
************** Underfamilien **Charaxinae** Doherty, 1886
*************** Prothoini Rydon, 1971 – Sørøst-Asia
**************** Slekten *Prothoe* Hübner, 1824 
***************** *[[Prothoe australis]]* (Guérin-Méneville, [1831])
***************** *[[Prothoe ribbei]]* Rothschild, 1895
***************** *[[Prothoe franck]]* (Godart, [1824]) – vidt utbredt i Sørøst-Asia

## Kilder
* *Prothoe* på *Tree of life* http://tolweb.org/Prothoe/

## Eksterne lenker
*
Ibrahim ʿAbud

**Ibrāhīm ʿAbūd** (arabisk:, født 26. oktober 1900 i  Muḥammad-Qawl i Anglo-egyptisk Sudan -, død 8. september 1983 i al-Ḫarṭūm i Sudan), også kalt **Ibrahim Abboud**, var en sudanesisk offiser og politiker.

ʿAbūd var en karriereoffiser som hadde tjenestegjort i Etiopia og Eritrea under felttoget i Øst-Afrika og ørkenkrigen under andre verdenskrig. I 1949 ble han nestkommanderende for de militære styrkene i Anglo-egyptisk Sudan. Da landet i 1956 ble uavhengig ble han øverstkommanderende for militæret. Han var statsoverhode fra 1958 til 1964 og i 1964 som president, og ble da den første som holdt denne tittelen i landet, som han fort sa fra seg, noe som ble slutten på den første perioden med militært styre i Sudan.

## Liv og virke
### Bakgrunn
ʿAbūd ble født 1900 i Muḥammad-Qawl, nær den gamle havnebyen Sawakin ved Rødehavet. Han ble opplært som ingeniør ved Gordon Memorial College og ved militærskolen i al-Ḫarṭūm.

### Militær
I 1918 ble han utskrevet til egyptisk-sudanesiske hæren, og i 1925 ble han overført til Sudans forsvarsstyrke da denne ble separert fra den egyptiske hæren. Under andre verdenskrig tjente han i Øst-Afrika under forsvarsstyrken og i Nord-Afrika under den britiske hæren. Etter krigen ble han først forfremmet til forsvarsstyrkens kommandør i 1949 og til assisterende øverstkommanderende i 1954. Da Sudan ble uavhengig i 1956 ble han øverstkommanderende. Etter at den sudanesiske hæren gjennomførte et statskupp i november 1958, hvor den sivile regjeringa til ʿAbd Allah Ḫalil ble styrtet, ledet general ʿAbūd den nye militære regjeringa.

Mellom 1956 og 1958 hadde sudanesiske nasjonalistledere fra begge de store partiene forsøkt å finne løsninger på de vanskelige problemene man støtte på da man forsøkte å bygge en nasjonalstat, utvikle økonomien og opprette en permanent grunnlov. Hverken Ismaʿil al-Azhari, lederen av nasjonalunionpartiet og Sudans første statsminister, eller hans rival ʿAbd Allah Ḫalil fra ummahpartiet og al-Azharis etterfølger som statsminister klarte å overkomme det politiske systemets svakheter for å kunne hanskes med problemene. Den parlamentariske regjeringa hadde så liten støtte at general ʿAbūd, som tidligere hadde holdt seg unna politikken, ledet kuppet i 1956 med løftet om at dette skulle bli slutten på nedgangen, kaoset og ustabiliteten i landet.

ʿAbūd ble ledet for det militære øverste rådet, og han gikk fort i gang med å forsøke å løse landets problemer. Selv om han hadde framgang innenfor de viktigste økonomiske og utenrikspolitiske problemene, arbeidet han ikke for å bygge seg opp støtte utenfor det militære, og regjeringen ble svekket. Hans styre kunne ha vart lengre om det ikke hadde vært for "det sørlige problemet," hvor de ikkearabiske innbyggerne i Sør-Sudan motsatte seg ʿAbūds militærregjering. Dette ble opphavet til den første borgerkrigen i Sudan, og konflikten som fulgte av disse forskjellene ble ikke endelig løst før i 2005. Heller enn å gå løs på opposisjonen mot seg, gikk ʿAbūd av til fordel for en sivil regjering.

Han bodde som pensjonert flere år i Storbritannia, men døde i 1983 i hovedstaden al-Ḫarṭūm (Khartoum) i Sudan.

## Referanser
UEFA Super Cup 1982

**UEFA Super Cup 1982** var den niende utgaven av cupturneringen UEFA Super Cup. Finalen ble spilt over to kamper mellom vinner av Cupvinnercupen 1981/1982 (FC Barcelona) og vinner av Serievinnercupen 1981/82 (Aston Villa FC), hvor sistnevnte lag til slutt vant 3–1 sammenlagt over to kamper.

## Kamp 1

## Kamp 2

## Referanser


## Eksterne lenker
* RSSSF.com – Super Cup 1982
Zaretis

***Zaretis*** er en slekt av sommerfugler som tilhører gruppen Charaxinae i den store familien flikvinger (Nymphalidae). De er store, kraftige og fargerike sommerfugler med rask flukt som ofte holder seg oppe i trekronene.

## Utseende

Store sommerfugler med påfallende kraftig kropp. På farge er de gjerne gulbrune, forvingene er mer eller mindre sigdformede.
Undersiden ligner et vissent blad.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae Rafinesque, 1815
************** Underfamilien **[[Charaxinae]]** Doherty, 1886
*************** Anaeini Reuter, 1896 – oftest med sigdformede forvinger, Neotropiske region
**************** Slekten *Zaretis* Hübner, 1819
***************** *[[Zaretis callidryas]]* 
***************** *[[Zaretis delassisei]]*
***************** *[[Zaretis ellops]]* 
***************** *[[Zaretis isidora]]* 
***************** *[[Zaretis itys]]* 
***************** *[[Zaretis pythagoras]]*
***************** *[[Zaretis syene]]*

## Kilder
* Anaeini på *Tree of life* http://tolweb.org/Anaeini
* d'Abrera, B. (1984) Butterflies of South America. Hill House. ISBN 0-9593639-2-0

## Eksterne lenker
*
Proselytt

En **proselytt** (gresk: «en som har ankommet») er innenfor nytestamentlige studier brukt om ikke-jøder som gikk over til jødedommen, og dermed forpliktet seg til å overholde den jødiske loven.

Ordet forekommer noen ganger i Bibelen: 
I Apostlenes gjerninger 2,11 som: «jøder og proselytter, kretere og arabere – og vi hører dem tale om Guds storverk på våre egne tungemål!», I Apostlenes gjerninger 6,5 som: «Dette forslaget ble tatt godt imot av hele forsamlingen. Og de valgte Stefanus, en mann fylt av tro og Hellig Ånd, og Filip, Prokoros, Nikanor, Timon, Parmenas og Nikolaus, en proselytt fra Antiokia.» I Apostlenes gjerninger 13,43 som: «Og da forsamlingen løste seg opp, var det mange som fulgte dem, både jøder og gudfryktige proselytter. Paulus og Barnabas talte med dem og la dem på hjertet at de måtte holde fast ved Guds nåde.»

I Matteusevangeliet 23,15 som: «Ve dere, skriftlærde og fariseere, dere hyklere! Dere drar land og strand rundt for å vinne en eneste proselytt, og når dere lykkes, gjør dere ham til en som fortjener helvete dobbelt så mye som dere selv.»

## Litteratur
* De nevnte bibelreferanser
* Noack, Bent (1966 og senere): *Det nye Testamente – og de første kristne årtier*, GAD, DK5=22.5